smcproject/ml-wiki-sentences huggingface dataset:
പരിഷ്കൃതരാജ്യങ്ങളിലും പട്ടണങ്ങളിലും ഇത് സർവസാധാരണമാണ്; അപരിഷ്കൃതരായ ഗ്രാമീണർക്കിടയിൽ വളരെ ചുരുക്കവും.
സസ്യസമൃദ്ധമായ ഒരു ആഹാരരീതി ഈ രോഗത്തിനുവേണ്ട പ്രതിരോധശക്തി നല്കുന്നു.
ഉദരത്തിൽ മുഴുവനുമോ ഉദരത്തിന്റെ മുകൾഭാഗത്തു മാത്രമോ നാഭിക്കടുത്തോ അനുഭവപ്പെടുന്ന വേദനയാണ് പ്രഥമ ലക്ഷണം.
1-6 മണിക്കൂറിനകം ഉദരത്തിന്റെ വലതുഭാഗത്ത് താഴെയായി വേദന അനുഭവപ്പെടും.
വേദന തുടങ്ങിയതിനുശേഷം മനംപിരട്ടലും ഛർദിയും ഉണ്ടാകാവുന്നതാണ്.
രോഗാരംഭത്തിൽ പനി സാധാരണമാണെങ്കിലും കൂടുതലാകാറില്ല.
പ്രായപൂർത്തിയെത്തിയ മനുഷ്യനിൽ 5,000-10,000 വരെയാണ് [ശ്വേതരക്താണു|ശ്വേതരക്താണുക്കളുടെ]] എണ്ണം.
രോഗാരംഭത്തോടുകൂടി ഇത് 12,000-20,000 വരെയായി വർധിക്കും.
ഉദരത്തിന്റെ വലതുവശത്ത് താഴെയായി വിരൽകൊണ്ട് അമർത്തിയാൽ വേദനയുണ്ടാകുന്നതായി അനുഭവപ്പെടും.
ക്രോണിക് അപ്പെൻഡിസൈറ്റിസ് വളരെ അപൂർവമാണെങ്കിലും പ്രവർത്തനരഹിതമായ അപ്പെൻഡിക്സ് സാധാരണമാണ്.
പലപ്പോഴായുണ്ടാകുന്ന അപ്പെൻഡിക്സ് വീക്കങ്ങളുടെ ഫലമാണ് ഈ അവസ്ഥ.
സംയോജനകലയുടെ ഘടകങ്ങൾ വർധിക്കുന്നതോടെ അപ്പെൻഡിക്സിലുള്ള ലസികാകല നഷ്ടപ്രായമാകുന്നു.
ശസ്ത്രക്രിയ ചെയ്ത് അപ്പെൻഡിക്സ് നീക്കം ചെയ്യുകയാണ് സാധാരണ ചികിത്സാമാർഗം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പെൻഡിസൈറ്റിസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പെഡ ഈ ലേഖനം ഒരു അനാഥലേഖനമാണ് .
കാർഷികോത്പന്നങ്ങളുടേയും മൂല്യവർദ്ധിത ഉത്പന്നങ്ങളുടേയും കയറ്റുമതിക്കുമാത്രം പ്രോത്സാഹനം നൽകുന്നതിനായി ഇന്ത്യയുടെ കേന്ദ്രസർക്കാരിന്റെ കീഴിൽ പ്രവർത്തിക്കുന്ന ഒരു ഏജൻസിയാണ്‌ അപ്പെഡ ( Agricultural Products Exports Development Authority- APEDA ).
കയറ്റുമതിയാണ്‌ ഈ സംഘടയുടെ  പ്രധാന മേഖല.
അതുമായി ബന്ധപ്പെട്ട ഏത് ആവശ്യത്തിനും സമീപിക്കാവുന്ന ഒരു സംഘടനയാണിത്.
സഹായധനമെല്ലാം; മൊത്തം ചിലവിന്റെ നിശ്ചിത ശതമാനമോ അഥവാ തിശ്ചിതതുകയോ, ഏതാണോ കുറവ് അതായിരിക്കും.
ഈ സംഘടനയ്ക്ക് കേരളത്തിൽ ഓഫീസുകൾ നിലവിലില്ല.
ഏറ്റവും അടുത്ത ഓഫീസ് ബാംഗ്ലൂരിൽ പ്രവർത്തിക്കുന്നു.
എങ്കിലും കേരളത്തിലെ വെർച്വൽ ഓഫീശായി അറിയപ്പെടുന്നത് കേരള സ്റ്റേറ്റ് ഇൻഡസ്ട്രിയൽ എന്റർപ്രൈസസിനെയാണ്‌.
അപ്പെഡയുടെ ചില പൊതുവായ സഹായ പദ്ധതികൾ .
അപ്പെഡെയുടെ നിയമങ്ങൾക്കനുസരിച്ച് പായ്ക്കിങ് വസ്തുക്കൾ ഉപയോഗിക്കുന്നതിനായി മൊത്തം ചിലവിന്റെ 30% അഥവാ ഒന്നരലക്ഷ രൂപ വരെ സഹായധനം നൽകും.
സംഭരണകേന്ദ്രത്തിൽ നിന്നു കയറ്റുമതി, പായ്ക്കിങ് കേന്ദ്രത്തിലേയ്ക്ക് ഉത്പന്നങ്ങൾ കൊണ്ടുപോകുന്നതിന്‌ കർഷകർ, ഉത്പാദകർ, കയറ്റുമതി സംഘങ്ങൾ, സഹകരണ സംഘങ്ങൾ എന്നിവയ്ക്ക് മൊത്തം ചിലവിന്റെ 50% അല്ലെങ്കിൽ അഞ്ച് ലക്ഷം രൂപ വരെ സഹായം.
കയറ്റുമതി, ലാഭക്ഷമത എന്നീ വിഭാഗങ്ങളിൽ പഠനം നടത്തുന്നതിന്‌ കയറ്റുമതി, കർഷകസംഘം, ട്രേഡ് അസ്സോസിയേഷനുകൾ എന്നിവയ്ക്ക് മൊത്തം ചെലവിന്റെ 50% അല്ലെങ്കിൽ പത്തുലക്ഷം രൂപാവരെ സഹായം.
പരസ്യങ്ങലിലൂടെ ബ്രാൻഡ് പരിചയപ്പെടുത്തുന്നതിന്‌ ചെലവിന്റെ 40% അഥവാ ഒരു ലക്ഷം രൂപവരേയും സഹായം ലഭിക്കും.
ഉത്പന്നങ്ങൾ ഒരു സ്ഥലത്തുനിന്നും മറ്റൊരിടത്തേയ്ക്ക് കൊണ്ടുപോകുന്നതിന്‌ പ്രത്യേകതരം വാഹനങ്ങൾ വാങ്ങുന്നതിലേക്കായി മൊത്തം ചിലവിന്റെ 25% അഥവാ രണ്ടരലക്ഷം രൂപവരെ സഹായം ലഭിക്കും.
പക്ഷേ സാധാരണം ചർക്കു വാഹനങ്ങൾക്ക് ഈ സഹായം ലഭിക്കുന്നതല്ല.
കയറ്റുമതികാവശ്യമായ ഉത്പന്നങ്ങൾ വിളവെടുക്കുന്നതിലേയ്ക്കായി യന്ത്രവത്കരണം ആവശ്യമെങ്കിൽ അതിനായി മൊത്തം ചെലവിന്റെ 25% അല്ലെങ്കിൽ അഞ്ചുലക്ഷം രൂപവരെ സഹായം ലഭിക്കും.
ഉത്പങ്ങളുടെ ഇടക്കാല സം‌രക്ഷണത്തിനായും, തരംതിരിക്കൽ, സം‌ഭരണം, സൂക്ഷിക്കൽ എന്നീ പ്രക്രിയകൾക്കായി ഷെഡുകളും അനുബന്ധ സൗകര്യങ്ങളും ഒരുക്കുന്നതിനായി മൊത്തം ചെലവായ തുകയുടെ 25% അല്ലെങ്കിൽ അഞ്ചുലക്ഷം രൂപവരെ ധനസഹായം.
ഉത്പന്നങ്ങളുടെ തരം തിരിക്കൽ, ഗ്രേഡിംഗ്, വൃത്തിയാക്കൽ, പാക്കിങ് എന്നിങ്ങനെയുള്ള പ്രവർത്തനങ്ങൾക്കായി യന്ത്രവത്കരണം ആവശ്യമെങ്കിൽ അവയുടെ ചെലവിന്റെ 25% വരെയോ 10 ലക്ഷം രൂപവരേയോ സഹായൻ ലഭിക്കുന്നതാണ്‌.
ഉത്പന്നങ്ങളുടെ പ്രികൂളിങിനുവേണ്ടിയുള്ള സൗകര്യങ്ങൾ ഒരുക്കുന്നതിനുള്ള ചെലവിന്റെ 25% അല്ലെങ്കിൽ 10 ലക്ഷം രൂപവരെ സഹായം ലഭിക്കുന്നതാണ്‌.
ഫ്യൂമിഗേഷൻ, എക്സ് റേ , സ്ക്രീനിങ്, വാട്ടർ ട്രീറ്റുമെന്റ് തുടങ്ങിയ കപ്പലിൽ കയറ്റുന്നതിനു മുൻപുള്ള സംസ്കരണ പ്രവർത്തനങ്ങൾക്ക് മൊത്തം ചെലവിന്റെ 25% അഥവാ 10 ലക്ഷം രൂപ വരെ സഹായം ലഭിക്കും.
വിളവെടുപ്പിനുശേഷമുള്ള കൈകാര്യത്തിനായി പയ്ക്ക് ഹൗസുകളും ഗ്രീൻ ഹൗസുകളും മറ്റ് അനുബന്ധ സൗകര്യങ്ങളും തയ്യാറാക്കുന്നതിലേയ്ക്കായി മൊത്തം ചെലവിന്റെ 25% അല്ലെങ്കിൽ 25 ലക്ഷം രൂപാ വരെ സഹായം ലഭിക്കും.
വേപ്പർ ട്രീറ്റുമെന്റ്, ഇലക്ട്രോണീക് ബീം പ്രൊസ്സസ്സിംഗ്, ഇ-റേഡിയേഷൻ തുടങ്ങിയ സൗകര്യങ്ങൾ ഏർപ്പെടുത്തുന്നതിന്‌ മൊത്തം ചെലവിന്റെ 50% അഥവാ 25 ലക്ഷം രൂപ വരെ സഹായധനം.
മലിനീകരണ നിയന്ത്രണ സം‌വിധാനം , പാഴ്ജല സംസ്കരണം തുടങ്ങിയവയ്ക്ക് വേണ്ട സിവിൽ, മെക്കാനിക്കൽ, ഇലക്ട്രിക്കൽ ജോലികൾക്കായി മൊത്തം ചിലവിന്റെ 25% അഥവാ 25 ലക്ഷം രൂപവരെ സഹായം.
ഹൈ-ഹ്യൂമിഡിറ്റി കോൾഡ് സ്റ്റോറേജ്, ഡീപ് ഫ്രീസറുകൾ, കണ്ട്രോൾഡ് അറ്റ്മോസ്ഫിയർ സ്റ്റോറേജ് തുടങ്ങിയ സൗകര്യങ്ങൾ ഒരുക്കുന്നതിന്‌ മൊത്തം ചെലവിന്റെ 25% അല്ലെങ്കിൽ 10 ലക്ഷം രൂപവരെ സഹായം.
കയറ്റുമതി വസ്തുക്കളുടെ ഗുണമേന്മ ഉറപ്പാക്കുന്നതിലേക്കായി പരിശോധൻശാലകൾ സ്ഥാപിക്കുന്നതിനായി കർഷകർക്കും ട്രേഡ്  അസോസിയേഷനുകൾക്കും മൊത്തം ചെലവിന്റെ 50% അഥവാ അഞ്ചുലക്ഷം രൂപ.
ഐ.എസ്.ഒ., എച്ച്.എ.സി.സി.പി., ടി.ക്യു.എം. തുടങ്ങിയ ഗുണമേന്മാ സാക്ഷ്യപത്രങ്ങൾ സമ്പാദിക്കുന്നതിനാവശ്യമായ സൗകര്യങ്ങൾ ഏർപ്പെടൂത്തുന്നതിന്‌ കയറ്റുമതിക്കാർക്കും ഉത്പാദകർക്കും മൊത്തം ചെലവിന്റെ 50% അല്ലെങ്കിൽ രണ്ട് ലക്ഷം രൂപ വരെ സഹായം.
ഇതുകൂടാതെ കയറ്റുമതിക്കാർക്കും ഉത്പാദകർക്കും വ്യക്തിത്വപരിശീലനത്തിനും ഉദാരമായ പദ്ധതികൾ അപ്പെഡെ നൽകുന്നുണ്ട് .
അവലംബം 1 2 കർഷകശ്രീ മാസിക.
താൾ 24
അപ്പേമിയ ഇംഗ്ലീഷ് വിലാസം https://ml.wikipedia.org/wiki/Apamea
പ്രാചീനകാലത്ത് പശ്ചിമേഷ്യയിൽ പ്രസിദ്ധി ആർജിച്ചിരുന്ന ചില നഗരങ്ങളെ അപ്പേമിയ എന്നാണ് അറിയപ്പെട്ടിരുന്നത്.
അവയിൽ അപ്പേമിയ അഡ്ഒറോൻടം അപ്പേമിയ സ്യൂഗ്മ അപ്പേമിയ സിബോട്ടസ് അപ്പേമിയമിർലിയ
എന്നിവ പ്രാധാന്യം അർഹിക്കുന്നു.
അപ്പേമിയ അഡ് ഒറോൻടം
പശ്ചിമസിറിയയിലായിരുന്ന അപ്പേമിയ അഡ് ഒറോൻടം നഗരം സ്ഥാപിച്ചത് സെല്യൂക്കസ് നിക്കേറ്ററായിരുന്നു (ബി.സി. 358-281).
പേർഷ്യൻ ചക്രവർത്തിയായിരുന്ന ഖുസ്രോ II-ആമന്റെ ആക്രമണവും, 1152-ലെ ഭൂകമ്പവും ഈ നഗരത്തിന്റെ ക്ഷയഹേതുക്കളായി.
കുരിശുയുദ്ധകാലങ്ങളിൽ ഈ നഗരം ഫാമിയ എന്നാണറിയപ്പെട്ടിരുന്നത്.
അപ്പെമിയ സ്യൂഗ്മ
അപ്പേമിയ സ്യൂഗ്മ എന്ന തുർക്കിയുടെ തെ.
ഭാഗത്തു സ്ഥിതിചെയ്തിരുന്ന നഗരം പുതുക്കി പണികഴിപ്പിച്ചത് സെല്യൂക്കസ് നിക്കേറ്ററായിരുന്നു.
അപ്പേമിയ സിബോട്ടസ്
അപ്പേമിയ സിബോട്ടസ് എന്ന പ്രാചീന നഗരി സ്ഥിതിചെയ്തിരുന്ന സ്ഥലം, ആധുനിക തുർക്കിയുടെ ദക്ഷിണപ്രദേശത്തായിരുന്നു.
അന്റിയോക്കസ് I (ബി.സി. 324-261) സോട്ടറാണ് ഈ നഗരം സ്ഥാപിച്ചത്.
അന്നത്തെ ഒരു മുഖ്യവാണിജ്യകേന്ദ്രമായിരുന്ന ഈ നഗരത്തിന് സമീപമുള്ള കുന്നിൻമുകളിലാണ് നോഹയുടെ പെട്ടകം ചെന്നടിഞ്ഞതെന്ന് ഒരൈതിഹ്യമുണ്ട്.
പല സാമ്രാജ്യങ്ങളുടെയും ആധിപത്യത്തിൻകീഴിലായിരുന്ന ഈ നഗരം എ.ഡി. രണ്ടാം നൂറ്റാണ്ടിൽ റോമാക്കാർ കൈവശപ്പെടുത്തി.
അന്ന് ഇവിടം ഇറ്റലിക്കാരുടെയും യഹൂദന്മാരുടെയും വാണിജ്യകേന്ദ്രമായിരുന്നു.
മൂന്നാം നൂറ്റാണ്ടിനുശേഷം ഈ നഗരത്തിന്റെ പ്രാധാന്യം അസ്തമിച്ചു.
എ.ഡി. 1070-ൽ തുർക്കികൾ ഈ പ്രദേശം കീഴടക്കി.
പിന്നീട് ഭൂകമ്പം മൂലം നഗരം പാടെ നശിക്കുകയും ചെയ്തു.
അപ്പേമിയ മിർലിയ
അപ്പേമിയ മിർലിയ നഗരി തുർക്കിയിലെ മാർമെറ കടൽത്തീരത്താണ് സ്ഥിതിചെയ്തിരുന്നത്.
ബാബിലോണിയയിലും അപ്പേമിയ എന്ന പേരിൽ ഒരു നഗരം പണ്ടു നിലവിലിരുന്നു.
അപ്പേമിയ റാഗിയാന എന്ന പേരിൽ ഇറാനിലും ഒരു നഗരമുണ്ടായിരുന്നു.
പുറംകണ്ണികൾ http://www.sacred-destinations.com/syria/apamea Images for Apamea http://romeartlover.tripod.com/Apamea1.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പേമിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പൂപ്പൻതാടി (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Appoppanthaadi ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
( ശാസ്ത്രീയനാമം : Crassocephalum crepidioides ) എന്ന ചെടിയെക്കുറിച്ച് അപ്പൂപ്പൻതാടി ചെടികൾ നാട്ടിൻപുറങ്ങളിൽ സാധാരണക കാണുന്ന ഒരു അപ്പൂപ്പൻ താടിസസ്യമാണ് എരുക്ക് ( ശാസ്ത്രീയനാമം : Calotropis gigantea ) അപ്പൂപ്പൻ താടി വിത്തുകളുണ്ടാകുന്ന മറ്റൊരു സസ്യം അടപതിയൻ ( ശാസ്ത്രീയനാമം : Holostemma ada-kodien )
അപ്പെല്ലസ് ഇംഗ്ലീഷ് വിലാസം https://ml.wikipedia.org/wiki/Apelles അപ്പെല്ലസിന്റെ മ്യൂറൽ പെയിന്റിങ് വീനസിന്റെ ചിത്രം അപ്പെല്ലസിന്റെ പെയിന്റിങ്
ബി.സി. 4-ആം നൂറ്റാണ്ടിൽ ജീവിച്ചിരുന്ന പ്രശസ്തനായ യവനചിത്രകാരനായിരുന്നു അപ്പെല്ലസ് ‍.
അയോണിയയിലെ കൊഫോണിൽ ജനിച്ച ഇദ്ദേഹം മഹാനായ അലക്സാണ്ടറുടെ ആസ്ഥാനചിത്രകാരനായിരുന്നു.
യവനചിത്രകലയുടെ സിരാകേന്ദ്രമായിരുന്ന സിസിയോണിൽ പാംഫിലോസിന്റെ കീഴിൽ ചിത്രരചന അഭ്യസിച്ചു.
പിന്നീട് മാസിഡോണിയയിലെ ഫിലിപ്പ് രാജാവ് ഇദ്ദേഹത്തെ കൊട്ടാരം ചിത്രകാരനായി നിയമിച്ചു.
ഫിലിപ്പിനെ തുടർന്ന് അലക്സാണ്ടർ ചക്രവർത്തിയായിരുന്നപ്പോഴും ഇദ്ദേഹം അരമനശില്പിയായി തുടർന്നു.
അലക്സാണ്ടറുടെ ചിത്രം വരയ്ക്കുവാൻ അപ്പെല്ലസിനു മാത്രമേ അനുവാദം നൽകിയിരുന്നുള്ളു.
എന്നാൽ ആ ചിത്രങ്ങളിൽ ഒന്നുംതന്നെ ഇന്ന് അവശേഷിച്ചിട്ടില്ല.
അതുകൊണ്ട് അവയുടെ പ്രത്യേകത എന്തായിരുന്നുവെന്ന് മനസ്സിലാക്കാൻ ഇദ്ദേഹത്തെ സംബന്ധിച്ചു നിലനിന്നുവരുന്ന ഐതിഹ്യങ്ങൾ മാത്രമേ ഇന്ന് അവലംബമായിട്ടുള്ളൂ.
ഐതിഹ്യങ്ങളിൽനിന്നു മനസ്സിലാക്കാവുന്നത് ഇദ്ദേഹത്തിന്റെ ചിത്രങ്ങൾക്ക് ത്രിമാനപ്രതീതി ഉളവാക്കാൻ കഴിയുമായിരുന്നുവെന്നും അവ യാഥാർഥ്യബോധം ജനിപ്പിച്ചിരുന്നുവെന്നുമാണ്.
ഇദ്ദേഹത്തിന്റെ ഇടിവാൾ ഏന്തിയ അലക്സാണ്ടർ (Alexander Wielding a Thunderbolt) എന്ന ചിത്രത്തെ പ്ലിനി പ്രശംസിച്ചിട്ടുണ്ട്.
ആ ചിത്രത്തിൽ അലക്സാണ്ടറുടെ കൈ ചിത്രതലത്തിൽനിന്നും പുറത്തേക്ക് തള്ളിനിൽക്കുന്നതായി പ്രേക്ഷകർക്ക് അനുഭവപ്പെടുമായിരുന്നുവെന്ന് പറയപ്പെടുന്നു.
അതുപോലെ പ്രശസ്തിയാർജിച്ച മറ്റൊരു ചിത്രമാണ് അഫ്രോഡൈറ്റ് അനാഡിയോമിനെ (Aphroite Anadyomene).
ഇതിൽ വീനസ് ദേവത സമുദ്രത്തിൽനിന്ന് ഉയർന്നുവന്ന് തലമുടി ഉണക്കുന്നതാണ് ചിത്രീകരിച്ചിരിക്കുന്നത്.
എസ്കുലാപിയസ്സിന്റെ ആരാധനാവേദിയിൽ വയ്ക്കുവാൻ വേണ്ടി വരയ്ക്കപ്പെട്ടതാണ് ഈ ചിത്രം.
കൊസ് ദ്വീപിൽനിന്നും അഗസ്റ്റസ് ഈ ചിത്രം റോമിലേക്ക് കൊണ്ടുവന്നു എന്നാണ് ഐതിഹ്യം.
ചിത്രരചനയെക്കുറിച്ച് അപ്പെല്ലസ് ഒരു ഗ്രന്ഥവും രചിച്ചിട്ടുണ്ട്.
അതും ഇന്ന് ലഭ്യമല്ല.
ഇദ്ദേഹത്തിന്റെ ചിത്രരചനാകൌശലത്തെക്കുറിച്ച് ലഭ്യമായിട്ടുള്ള അറിവുകളിൽ ഒന്ന് ഇദ്ദേഹം പ്രധാനമായി വെള്ള, മഞ്ഞ , കറുപ്പ് എന്നീ മൂന്നു നിറങ്ങളാണ് ഉപയോഗിച്ചിരുന്നത് എന്നാണ്.
ചിത്രം പൂർത്തിയാക്കിയശേഷം പുറമേ വാർണിഷ് പൂശിയിരുന്നു എന്നതാണ് മറ്റൊരു പ്രത്യേകത.
ചിത്രത്തിന് കേടുസംഭവിക്കാതിരിക്കാൻ ഇതു സഹായിച്ചിരുന്നു.
പ്രതിഭാശാലിയായ ചിത്രകാരൻ അപ്പെല്ലസിന്റെ മറ്റൊരു പെയിന്റിങ്
അപ്പെല്ലസ്സിന് മുൻപോ പിൻപോ അതുപോലെ പ്രതിഭാശാലിയായ ഒരു ചിത്രകാരനും ഉണ്ടായിട്ടില്ലെന്നും, മറ്റുള്ള ചിത്രകാരൻമാരുടെ സംഭാവനകളെ മൊത്തം കണക്കിലെടുത്താലും അപ്പെല്ലസ്സിന്റേതിനോട് അടുത്തുവരികയില്ലെന്നുമാണ് പ്ലീനി അഭിപ്രായപ്പെടുന്നത്.
അപ്പെല്ലസ്സിന്റെ പ്രധാന പ്രതിദ്വന്ദി പ്രോടോഗെൻസ് എന്ന റോഡിയൻ ചിത്രകാരനായിരുന്നു.
ദാരിദ്ര്യത്തിൽ കഴിഞ്ഞിരുന്ന പ്രോടോഗെൻസിനെ സന്ദർശിക്കുവാനായി ഒരവസരത്തിൽ അപ്പെല്ലസ് പ്രോടോഗെൻസിന്റെ സ്റ്റുഡിയോയിൽ ചെന്നുചേർന്നു.
തത്സമയം പ്രോടോഗെൻസ് അവിടെ ഇല്ലായിരുന്നു.
സന്ദർശകൻ ആരാണെന്നുള്ള പരിചാരികയുടെ ചോദ്യത്തിന് ബ്രഷ്കൊണ്ട് അവിടെകണ്ട ഒരു പാനലിൽ ഒരു വര വരയ്ക്കുകമാത്രമാണ് അപ്പെല്ലസ് ചെയ്തത്.
പ്രോടോഗെൻസ് തിരിച്ചെത്തിയ ഉടനെതന്നെ സന്ദർശകനെ മനസ്സിലാക്കി.
കാരണം, ഇത്രയും പൂർണതയുള്ള ഒരു വര മറ്റാർക്കുംതന്നെ രചിക്കുവാൻ കഴിയുമായിരുന്നില്ല.
അപ്പെല്ലസ് വരച്ച വരയ്ക്കുള്ളിൽ കുറച്ചുകൂടി മനോഹരമായ ഒരു വര പ്രോടോഗെൻസ് വരച്ചിട്ടു.
അപ്പെല്ലസ് വീണ്ടും അവിടെ എത്തിയപ്പോൾ പ്രോടോഗെൻസിന്റെ കഴിവു മനസ്സിലാക്കുകയും വീണ്ടും ഒരു വരകൂടി അതിമനോഹരമായി വരയ്ക്കുകയും ചെയ്തു.
ഇതിൽ അത്ഭുതാധീനനായ പ്രോടോഗെൻസ് അപ്പെല്ലസ്സിനെ തന്നിലും പ്രഗല്ഭനായി അംഗീകരിക്കുകയുണ്ടായി.
ഈ പാനൽ വർഷങ്ങളോളം ഒരു മാസ്റ്റർ പീസ് എന്ന നിലയിൽ സൂക്ഷിക്കപ്പെട്ടുവന്നു.
അലക്സാണ്ടർ ഇത് തന്റെ കൊട്ടാരത്തിൽ കൊണ്ടുപോയി സൂക്ഷിച്ചു എങ്കിലും അവിടെയുണ്ടായ തീപ്പിടുത്തത്തിൽ നശിച്ചുപോയി.
അവലംബം പുറംകണ്ണികൾ http://www.newadvent.org/cathen/01593a.htm http://www.earlychristianwritings.com/apelles.html http://penelope.uchicago.edu/~grout/encyclopaedia_romana/greece/hetairai/apelles.html http://www.all-art.org/DICTIONARY%20of%20Art/a/apelles1.htm Archived 2011-07-09 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പെല്ലസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പൊക്കാലിപ്റ്റൊ ഇംഗ്ലീഷ് വിലാസം https://ml.wikipedia.org/wiki/Apocalypto
മെൽ ഗിബ്‌സൺ സംവിധാനം നിർവഹിച്ച ഒരു അമേരിക്കൻ ചലച്ചിത്രമാണ് അപ്പൊക്കാലിപ്റ്റൊ .
2006 - ലാണ് ഈ ചിത്രം പുറത്തിറങ്ങിയത്.
ഗിബ്സണും ഫർഹദ് സഫീനിയയും ചേർന്നാണ് ഈ ചിത്രത്തിന്റെ കഥ രചിച്ചത്.
മെക്സിക്കോയിലെ യുക്കാറ്റാൻ ഉപദ്വീപിൽ മായൻ  കാലഘട്ടത്തിന്റെ അന്ത്യത്തിൽ സംഭവിക്കുന്ന ഒരു കഥയായാണ് ഈ ചിത്രം.
ഒരു മീസോഅമേരിക്കൻ ഗോത്രവർഗ്ഗക്കാരൻ തന്റെ ഗ്രാമം തകർക്കപ്പെട്ടതിനുശേഷം മനുഷ്യക്കുരുതിയെ അതിജീവിച്ച് തന്റെ ഭാര്യയെയും കുട്ടിയെയും രക്ഷിക്കേണ്ടതാണ് ഈ കഥയുടെ ഇതിവൃത്തം
അപ്പൂപ്പൻതാടി ചെടികൾ ഇംഗ്ലീഷ് വിലാസം https://ml.wikipedia.org/wiki/Pappus_flower_structure അപ്പൂപ്പൻതാടി
ചിലയിനം ചെടികളുടെ വിത്തുകൾക്കു പുറമേ ആവരണം ചെയ്തുകാണുന്ന ഘനം കുറഞ്ഞ് പഞ്ഞിപോലെയുള്ള ഘടനയാണ് അപ്പൂപ്പൻ‌താടി എന്നറിയപ്പെടുന്നത്.
ഇത്തരം വിത്തുകൾ കാറ്റിൽ പറന്നു് ദൂരസ്ഥാനങ്ങളിൽ ചെന്നു വീണു് വിത്തുവിതരണം നടക്കാൻ ഈ ഘടന സഹായിക്കുന്നു.
അപ്പൂപ്പൻ താടി ഉണ്ടാകുന്ന ചെടികളെ മിൽക്ക് വീഡ് (ശാസ്ത്രനാമം - Asclepiadaceae) എന്നു ആംഗലേയത്തിൽ വിളിക്കുന്നു.
പല ജാതികളിലുള്ള ചെടികളെ ഈ ഗണത്തിൽ പെടുത്തിയിരിക്കുന്നു.
അപ്പൂപ്പൻതാടിക്ക് വൂളീ പോഡ് (woolly pod) എന്നാണ് ഇംഗ്ലീഷിൽ പേര്.
സം‌യുക്തപുഷ്പഘടനയുള്ള സൂര്യകാന്തി , ചെണ്ടുമല്ലി തുടങ്ങിയ മിക്കവാറും സസ്യങ്ങളിലും അപ്പൂപ്പൻ‌താടിക്കു സമാനമായ ഘടനയുണ്ടെങ്കിലും എരുക്ക് (Crown flower അല്ലെങ്കിൽ Giant Milkweed ശാസ്ത്രനാമം Calotropis gigantea), അടപതിയൻ , തുടങ്ങിയ ചില ചെടികളിൽ ഈ ഘടന വൃത്താകാരത്തിൽ  ഘനം കുറഞ്ഞ ധാരാളം നാരുകളായി പരിണമിച്ചിരിക്കുന്നു.
അതിലോലമായ ഈ നാരുകൾ വായുപ്രവാഹത്തിനനുസരിച്ച് വിത്തിനെ മുകളിലേക്കുയർത്താനും ദൂരസ്ഥലങ്ങളിൽ കൊണ്ടുചെന്നുവീഴ്ത്താനും സഹായിക്കുന്നു.
എരുക്കിൻ കായ പൊട്ടി അപ്പൂപ്പൻ താടികൾ പുറത്തേയ്ക്ക് അപ്പൂപ്പൻതാടി പുറത്തേക്കുള്ള കണ്ണികൾ
അപ്പെർച്വർ ഇംഗ്ലീഷ് വിലാസം https://ml.wikipedia.org/wiki/Aperture കൂടിയതും കുറഞ്ഞതുമായ അപ്പെർച്വർ വ്യാസം
ഛായാഗ്രാഹിയിലേക്ക് കടക്കുന്ന പ്രകാശത്തെ നിയന്ത്രിക്കുന്നതിനായി, വ്യാസം വ്യത്യാസപ്പെടുത്താൻ സാധിക്കുന്നതരത്തിലുള്ള ദ്വാരമാണ് അപ്പെർച്വർ .
കാമറയുടെ ലെൻസിനു പുറകിൽ, കണ്ണിലെ ഐറിസിനു സമാനമായ പ്രവർത്തനമാണ് അപ്പെർച്വർ ചെയ്യുന്നത്.
അപ്പെർച്വർ മെക്കാനിസം കാനൺ 50mm f/1.8 II ലെൻസ്
അപെർച്വറിന്റെ വലിപ്പം വ്യത്യാസപ്പെടുത്തുന്നതിനനുസരിച്ച് ചിത്രത്തിന്റെ തെളിച്ചത്തിലും മാറ്റം വരുന്നു.
രംഗം ഇരുണ്ടതാണെങ്കിൽ അപെർച്വർ വ്യാസം വർദ്ധിപ്പിക്കേണ്ടതുണ്ട്.
രംഗം തെളിച്ചമുള്ളതാണെങ്കിൽ അപ്പെർച്വർ വ്യാസം കുറക്കുകയും വേണം.
അപ്പെർച്വറിന്റെ വലിപ്പത്തെ സ്റ്റോപ്പ് എന്നാണ് പറയുന്നത്.
എഫ് സംഖ്യ ഉപയോഗിച്ചാണ് അപ്പെർച്വർ സൂചിപ്പിക്കുന്നത്.
ഉദാഹരണത്തിന് എഫ്-22 ഒരു കുറഞ്ഞ അപ്പെർച്വർ വ്യാസത്തേയും എഫ്-2 എന്നത് കൂടിയ അപ്പെർച്വർ വ്യാസത്തേയും സൂചിപ്പിക്കുന്നു.
അപ്പെർച്വർ വ്യാസം കുറയുന്നതും എഫ് സംഖ്യ കൂടുന്നതും സൂചിപ്പിക്കുന്ന പടം
എഫ് നമ്പർ എന്നത് ലെൻസിന്റെ ഫോക്കസ് ദൂരത്തിന്റേയും അപ്പെർച്വർ വ്യാസത്തിന്റേയും അനുപാതമാണ്.
f/32 - ചെറിയ അപ്പെർച്വർ , സാവധാനത്തിലുള്ള ഷട്ടർ സ്പീഡ് f/5.6 - കൂടിയ അപ്പെർച്വർ , വേഗത്തിലുള്ള ഷട്ടർ സ്പീഡ്
ലെൻസ് സ്വീകരിക്കുന്ന പ്രകാശത്തിന്റെ അളവ്, അപ്പെർച്വർ വിസ്തീർണ്ണത്തിന്‌ ആനുപാതികമാണ്‌ - A r e a = π ( f 2 N ) 2 {\displaystyle \mathrm {Area} =\pi \left({f \over 2N}\right)^{2}}
ഇവിടെ f ഫോക്കസ് ദൂരവും N എഫ് സംഖ്യയുമാണ്‌ .
അവലംബം ↑ {{ cite web }} : Cite has empty unknown parameters: | month= and | coauthors= ( help )
അപ്പോകാലിപ്സ് സാഹിത്യം ഇംഗ്ലീഷ് വിലാസം https://ml.wikipedia.org/wiki/Apocalyptic_literature
നന്മയുടെ നിറകുടമായ ഈശ്വരൻ, തിന്മയുടെ മൂർത്തിയായ സാത്താൻ എന്നീ രണ്ടു വിരുദ്ധശക്തികൾ ഈ ലോകത്തിൽ വ്യാപരിക്കുന്നുണ്ടെന്നും നല്ലവരെ പീഡിപ്പിക്കുന്ന സാത്താനെ നശിപ്പിച്ച് നിത്യവും പൂർണവുമായ ദൈവരാജ്യം സ്ഥാപിക്കപ്പെടുമെന്നും മറ്റുമുള്ള ചിന്താഗതികളെ കേന്ദ്രീകരിച്ചുകൊണ്ട് എഴുതപ്പെട്ട മതപരമായ സാഹിത്യമാണ് അപ്പോകാലിപ്സ് സാഹിത്യം (Apocalyptic Literature) എന്ന് അറിയപ്പെടുന്നത്. 'അനാവരണം ചെയ്യുക', 'വെളിപ്പെടുത്തുക' എന്നെല്ലാം അർഥം വരുന്ന അപ്പോകാലുപ്സിസ് (Ἀποκάλυψις)  എന്ന ഗ്രീക്ക് പദത്തിൽനിന്നാണ് അപ്പോകാലിപ്സ് എന്ന പദത്തിന്റെ ഉദ്ഭവം.
നീതിമാൻമാർ കഷ്ടപ്പെടുന്നതും നന്മയ്ക്ക് തക്ക പ്രതിഫലം ഉടനെ ലഭിക്കാതിരിക്കുന്നതും കണ്ടപ്പോഴുള്ള നിരാശയിൽനിന്നും പ്രചോദനം ഉൾക്കൊണ്ട് ദൈവശക്തിയും സത്യവും ജയിക്കുമെന്നും ദൈവരാജ്യം അന്ത്യനാളുകളിൽ സ്ഥാപിക്കപ്പെടുമെന്നും, അപ്പോൾ ഓരോരുത്തനും അവനവന്റെ പ്രവർത്തിക്കു തക്കവണ്ണം അംഗീകാരമോ ശിക്ഷയോ ലഭിക്കുമെന്നും മറ്റും മതവിശ്വാസികൾക്ക് പ്രചരിപ്പിക്കേണ്ടതായി വന്നു.
ഈ പശ്ചാത്തലത്തിൽ എഴുതപ്പെട്ടതാണ് അപ്പോകാലിപ്സ് സാഹിത്യകൃതികൾ എന്നു പറയപ്പെടുന്നു.
ബി.സി. 200-നും എ.ഡി. 100-നും ഇടയിലുള്ള കാലഘട്ടത്തിലെ യഹൂദമതസാഹിത്യത്തിൽ അപ്പോകാലിപ്സ് ചിന്തകൾ ധാരാളം കാണുന്നുണ്ട്.
മക്കാബിയൻ വിപ്ളവകാലത്ത് യഹൂദരുടെ സ്വത്തിനും ജീവനും രക്ഷയില്ലാതെ ഇരുന്ന സന്ദർഭത്തിൽ ലഘുലേഖകൾപോലെ ഇത്തരം കൃതികൾ പുറത്തുവന്നുകൊണ്ടിരുന്നു.
അന്നു നിലവിലിരുന്ന പുരാണങ്ങളിലെ ആശയങ്ങൾ ഇവയിൽ സ്വാധീനത ചെലുത്തിയിട്ടുണ്ട്.
യഹൂദമതത്തിൽ നിന്നും ക്രൈസ്തവ മതസാഹിത്യത്തിലേക്ക് ഈ ചിന്താഗതികൾ വ്യാപിച്ചു എന്നു കരുതപ്പെടുന്നു.
ബൈബിളിലെ പഴയനിയമത്തിലെയും പുതിയനിയമത്തിലെയും പല പുസ്തകങ്ങളിലും അപ്പോകാലിപ്സ് ആശയങ്ങൾ കാണുന്നുണ്ടെങ്കിലും പഴയനിയമത്തിലെ ദാനിയേലിന്റെ പുസ്തകം പുതിയനിയമത്തിലെ വെളിപ്പാടുപുസ്തകം എന്നിവ അപ്പോകാലിപ്സ് സാഹിത്യത്തിന് ഉത്തമ ഉദാഹരണങ്ങളാണ് .
ഇവക്കും പുറമേ കാനോനികമല്ലാത്ത, മോശെയുടെ സ്വർഗാരോഹണം, പത്രോസിന്റെ അപ്പോകാലിപ്സ്, പൗലോസിന്റെ അപ്പോകാലിപ്സ് തുടങ്ങിയ പുസ്തകങ്ങളും അപ്പോകാലിപ്സ് സാഹിത്യശൈലിയിൽ രചിക്കപ്പെട്ടവയാണ്.
ദൈവത്തിൽനിന്ന് നേരിട്ടു ലഭിച്ച സുദീർഘമായ 'വെളിപ്പാടു'കളായി എഴുതപ്പെട്ടിരിക്കുന്ന ഈ കൃതികളിൽ പ്രതീകാത്മകമായ രീതി പലയിടത്തും പ്രയോഗിച്ചുകാണുന്നു.
ഉദാഹരണമായി ദാനിയേലിന്റെ പുസ്തകത്തിൽ മൃഗത്തിന്റെ കൊമ്പിനെ രാജാവിന്റെയും, ചെറിയ കൊമ്പിനെ അന്ത്യോഖ്യൻ എപ്പീഫാനസിന്റെയും പ്രതീകങ്ങളായി പ്രയോഗിച്ചിരിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അപ്പോകാലിപ്സ് സാഹിത്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അപ്പെൻഡിസെക്ടമി
രോഗബാധിതമായ അപ്പെൻഡിക്സ് നീക്കം ചെയ്യുന്ന ശസ്ത്രക്രിയയാണ് അപ്പെൻഡിസെക്ടമി .
Appendectomy , appendisectomy , appendicectomy എന്നിങ്ങനേയും പേരുകൾ പറയാറുണ്ട്.
പലപ്പോഴും അടിയന്തര ശസ്ത്രക്രിയ ആയിട്ടാണ് ഇത് ചെയ്യപ്പെടാറുള്ളത്.
(emergency  procedure).
വയറു തുറന്നോ (open surgery) താക്കോൽദ്വാര ശസ്ത്രക്രിയ ആയോ (laproscopic)ഇത് ചെയ്യപ്പെടുന്നു..
പൊക്കിൾ ഭാഗത്ത് കാണപ്പെടാവുന്ന ഓപ്പറേഷൻ  കല (surgical scar) ലാപ്പറൊസ്കോപ്പിക് ശസ്ത്രക്രിയയിലൂടെ ഒഴിവാക്കാം.
ആശുപത്രിവാസം കുറവായിരിക്കുമെന്ന് മെച്ചവും ലാപറൊസ്കോപ്പിക് ശസ്ത്രക്രിയക്ക് ഉ ണ്ട്.
എന്നാൽ പണചെലവ് ഗണ്യമായി കൂടുന്നു എന്നത് ഒരു പോരായ്മയാണ്.
ശസ്ത്രക്രിയ മോണിറ്ററിൽ നോക്കി ലാപറോസ്കോപ്പിക്ക് സർജറി ചെയ്യുന്ന സർജ്നമാർ.
വയറുതുറന്നുള്ള ശസ്ത്രക്രിയയുടെ പ്രധാന ഘട്ടങ്ങൾ ഇവയാണ്: അണുബാധ ലക്ഷ്ണങ്ങളുടെ അടിസ്ഥാനത്തിൽ അനുയോജ്യമായ ആന്റി ബയോട്ടിക്കുകൾ സർജറിക്ക് ഒന്ന് രണ്ട് ദിവസങ്ങൾക്ക് മുൻപ് മുതൽക്കോ സർജറിക്ക് തൊട്ട്മുൻപ് ഒറ്റ വലിയ ഡോസായോ കൊടുക്കാറുണ്ട്.
ജനറൽ അൻസ്തെഷ്യയിലൂടെപേശികൾ പൂർണമായും തളർത്തപ്പെടുന്നു.
പൊക്കിളിനും നാഭിക്കുമിടയിലായിട്ടാണ് അപ്പെൻഡിസെക്ടമിക്ക് കീറുന്നത്.
പേശിഭിത്തികളും പല തലങ്ങളും ഭേദിച്ച് പെരി ടോണിയത്തിൽ കടന്നാൽ അപ്പെൻഡിക്സ് ദൃശ്യമാവുന്നു.
നൂലുപയോഗിച്ച് കെട്ടി മാറ്റിയാൽ അത് മുറിക്കെപ്പെടും.
വയറിന്റെ ഭിത്തികൾ ഒരോതലങ്ങളായി പൂർവ്വ സ്ഥിതിയിലേക്ക് തുന്നിചേർക്കുന്നു .
തൊലിപുറത്ത് സ്റ്റിച്ചിട്ട ശേഷം മുറിവ് വെച്ച്കെട്ടുന്നു.
ചരിത്രം Tbilisi, Georgia , 1919ൽ ചെയ്യുന്ന ഒരു അപ്പെൻഡിസെക്ടമി
1735ൽ ലണ്ടനിലാണ് ആദ്യമായി ഒരു അപ്പെൻഡിക്സ് വിജയകരമായി നീക്കം ചെയ്യുന്നത്.
പതിനൊന്ന് വയസ്സ് പ്രായമുള്ള ഹാൻ വിൽ ആൻഡേഴ്ൺ എന്ന ബാലനിൽ കോഡിയസ് അമിയാൻഡ്(Claudius Amyand) എന്ന ഫ്രഞ്ച് സർജൻ ചെയ്തതാണ് ആദ്യ അപ്പെൻഡെസ്ക്ടമി.
Evan O'Neill Kane 1921ൽ സ്വന്തം അപ്പെൻഡിക്സ് നീക്കം ചെയ്യുകയുണ്ടായി.
എന്നാൽ സർജറി പൂർത്തിയാക്കിയത് സഹപ്രവർത്തകരാണ്.
അന്റാർട്ടിക്കയിൽ ഗേവഷണങ്ങളിൽ ഏർപ്പെട്ടിരുന്ന Leonid Rogzov എന്ന ഡോക്ടറും സ്വന്തം അപ്പെൻഡിക്സ് നീക്കം ചെയ്യാൻ നിർബന്ധിതനാവുകയായിരുന്നു.
September 13, 1980 Kurt Semm ആണ് ആദ്യത്തെ ലാപറൊസ്കോപ്പിക്ക് അപ്പെൻഡിസെക്ടമി നിർവ്വഹിച്ചത്.
അന്ന ബർസ്‌കാൽനെ ഇംഗ്ലീഷ് വിലാസം https://ml.wikipedia.org/wiki/Anna_B%C4%93rzkalne
ലാറ്റ്വിയൻ അദ്ധ്യാപികയും പുരാണകഥാകാരിയുമായിരുന്നു അന്ന ബർസ്‌കാൽനെ (15 ജനുവരി 1891–1 മാർച്ച് 1956), 1924-ൽ ലാത്വിയൻ ഫോക്ലോർ ആർക്കൈവ്സ് സ്ഥാപിക്കുകയും അതിന്റെ ആദ്യത്തെ അഞ്ച് വർഷത്തേക്ക് സംഘടനയുടെ നേതൃത്വം വഹിക്കുകയും ചെയ്തു.
ലാത്വിയൻ നാടോടി കഥകളെക്കുറിച്ചുള്ള അവരുടെ വിശകലനത്തിന് 1933 ൽ ക്രിജാനിസ് ബാരൺസ് സമ്മാനം ലഭിച്ചു.
ഫോക്ലോറിക് സ്റ്റഡീസിൽ ബിരുദം നേടിയ ആദ്യത്തെ ലാത്വിയൻ വംശജയായ അവർ ലാറ്റ്വിയയിലെ അക്കാദമിക് ശിക്ഷണത്തിൽ നാടോടി പഠനം വികസിപ്പിക്കുന്നതിലെ കേന്ദ്ര വ്യക്തികളിൽ ഒരാളായി അംഗീകരിക്കപ്പെട്ടു.
റഷ്യൻ സാമ്രാജ്യത്തിലെ ഈഡെ (നീ റെയ്ൻസൺ), ജൂറിസ് ബർസ്‌കാൽനെ എന്നിവർക്ക് ലിവോണിയ ഗവർണറേറ്റിലെ ആരിന്̧സ്̌ വെജവ പാരിഷിൽ 1891 ജനുവരി 15 ന് അന്ന ബർസ്‌കാൽനെ ജനിച്ചു.
ദമ്പതികളുടെ അഞ്ച് മക്കളിൽ മൂത്തയാളായ അവർ അമ്മയുടെ കുടുംബവീട്ടിൽ ജനിച്ചു.
1895-ൽ അവർ വെസ്റ്റീന പാരിഷിലെ ഇഗ്ലാസിൽ മറ്റൊരു വീട് വാങ്ങി.
അവർ വജവ പാരിഷ് സ്കൂളിൽ ചേരുകയും തുടർന്ന് 1903 നും 1908 നും ഇടയിൽ സ്വകാര്യ ആറ്റിസ് കെനിൻസ് ജിംനേഷ്യം സ്കൂളിൽ പഠിക്കുകയും ചെയ്തു.
1909 നും 1911 നും ഇടയിൽ അദ്ധ്യാപികയായി യോഗ്യത നേടിയ ബർസ്‌കാൽനെ അല്സ്വികി പാരീഷിലെ എമെറി സ്കൂളിൽ പഠിപ്പിച്ചു.
സൈന്യത്തിലെ ഒരു ബന്ധുവിനൊപ്പം 1912-ൽ അവർ ആദ്യം വ്‌ളാഡിമിർ ഗവർണറ്റിലേക്ക് യാത്ര ചെയ്യുകയും പിന്നീട് 1913-ൽ കസാൻ ഹയർ വിമൻസ് കോഴ്‌സുകളിൽ ചേരുന്നതിന് മുമ്പ് ഉസ്സൂറിസ്കിലേക്ക് പോകുകയും ചെയ്തു.
റഷ്യൻ-സ്ലാവിക് ഫിലോളജി വിഭാഗത്തിൽ പഠിച്ച അവർ വാൾട്ടർ ആൻഡേഴ്സണിന്റെ കീഴിൽ ഭാഷാശാസ്ത്രവും നാടോടിക്കഥകളും പഠിച്ചു.
ഫിന്നിഷ് സ്കൂൾ ഓഫ് റഷ്യൻ ഫോക്ലോറിലെ പ്രമുഖ അധ്യാപകരിൽ ഒരാളായിരുന്നു ആൻഡേഴ്സൺ.
നാടോടിക്കഥകളുടെ കലാരൂപമോ ഘടനയോ ശൈലിയോ വിലയിരുത്തുന്നതിനുപകരം, ആൻഡേഴ്സൺ കാലക്രമേണ നാടോടി കഥകളുടെയും ഇതിഹാസങ്ങളുടെയും ചരിത്രപരവും ഭൂമിശാസ്ത്രപരവുമായ വ്യതിയാനങ്ങൾ താരതമ്യപ്പെടുത്തണമെന്ന് വാദിച്ചു.
1917-ൽ, അവർ തന്റെ പ്രബന്ധത്തിന്റെ എതിർവാദം നടത്തുകയും О фонетических в индоевропейских языках (ഇന്തോ-യൂറോപ്യൻ ഭാഷകളിലെ സ്വരസൂചക വ്യതിയാനങ്ങളെക്കുറിച്ച്) അവർ ഫിലോളജിയിൽ ബിരുദം നേടുകയും ചെയ്തു.
ഡിപ്ലോമ നേടിയ ശേഷം ബർസ്കാൽനെ കസാനിൽ ലാത്വിയൻ അഭയാർത്ഥി സ്കൂളിൽ ജോലി ചെയ്തു.
വിദ്യാഭ്യാസ സ്ഥിതിവിവരക്കണക്ക് വകുപ്പിന്റെ തലവനായ അവർ 1919 മുതൽ വോൾഗ ജലഗതാഗത നിയന്ത്രണത്തിൽ പ്രവർത്തിച്ചിരുന്നു.
1920-ൽ, ലാത്വിയൻ സ്വാതന്ത്ര്യയുദ്ധം അവസാനിച്ചതിനുശേഷം, ലാത്വിയയിലേക്ക് മടങ്ങിയ അവർ റിഗ സ്റ്റേറ്റ് സെക്കൻഡറി സ്കൂളിൽ നമ്പർ 2 ൽ അദ്ധ്യാപനം ആരംഭിച്ചു.
ലാത്വിയൻ ഭാഷാ ക്ലാസുകൾ പഠിപ്പിക്കുന്നത് അവർക്ക് പ്രത്യേകമായി ഇഷ്ടപ്പെട്ടില്ലെങ്കിലും, ഈ ജോലി അവർക്ക് സ്ഥിരമായ വരുമാനം നൽകുകയും ഗവേഷണം തുടരുകയും ചെയ്തു.
1944 വരെ അവർ സ്കൂൾ നമ്പർ 2 ൽ തുടർന്നു.
അദ്ധ്യാപനം തുടരുന്നതിനിടയിൽ, 1922-ൽ ബർസ്കാൽ ആൻഡേഴ്സണുമായി അക്കാദമിക് പഠനം പുനരാരംഭിച്ചു.
ടാർട്ടു സർവകലാശാലയിൽ ഭാഷാശാസ്ത്രവും നാടോടിക്കഥകളും പഠിച്ചു.
1924-ൽ ആർക്കൈവ്സ് ഓഫ് ലാറ്റ്വിയൻ ഫോൽക്ലോർ സ്ഥാപിക്കുകയും അതിന്റെ തലവനാകുകയും ചെയ്തു.
ദേശീയ നാടോടിക്കഥകളുടെ പിന്തുണയുള്ള നാടോടിക്കഥ ഗവേഷകരുടെ ശേഖരമായിരുന്നു ആർക്കൈവ്സ്.
ബാൾട്ടിക് സംസ്ഥാനങ്ങളിലെ "ഇത്തരത്തിലുള്ള ആദ്യത്തേത്" ആയിരുന്നു ഇത്.
1924 നും 1927 നും ഇടയിൽ ഡെൻമാർക്ക് , ഫിൻ‌ലാൻ‌ഡ് , ജർമ്മനി എന്നിവിടങ്ങളിൽ വിദേശത്ത് ഉപയോഗത്തിലുള്ള ആർക്കൈവൽ രീതികൾ പഠിക്കാൻ അവർ ഗവേഷണ യാത്രകൾ നടത്തി.
എൽസ എൻജാർവി-ഹാവിയോ, മാർട്ടി ഹാവിയോ , കാർലെ ക്രോൺ , ഓസ്‌കർ ലൂറിറ്റ്സ് , വിൽജോ മാൻസിക്ക, യുനോ തവി സിറേലിയസ് തുടങ്ങിയ മൂന്ന് ഡസനിലധികം ഫിന്നിഷ് സ്‌കൂൾ നാടോടി ശാസ്ത്രജ്ഞരുമായി ബർസ്‌കാൽനെ കത്തിടപാടുകൾ നടത്തിയിരുന്നു.
1927 നും 1942 നും ഇടയിൽ ലാത്വിയൻ നാടോടിക്കഥകളുടെ ഗ്രന്ഥസൂചിക സമാഹരിച്ച് ബെർലിനിലെ വാൾട്ടർ ഡി ഗ്രുയിറ്റർ കമ്പനി അച്ചടിച്ച ഫോക്സ്കുണ്ട്ലിചെ ബിബ്ലിയോഗ്രാഫീ യിൽ (എത്‌നോഗ്രാഫിക് ഗ്രന്ഥസൂചിക) പ്രസിദ്ധീകരിച്ചു.
1929-ൽ ആർക്കൈവ്സിന്റെ തലവൻ സ്ഥാനം രാജിവയ്ക്കാൻ ബർസ്‌കാൽണിനോട് ആവശ്യപ്പെട്ടു.
ആർക്കൈവുകൾ അതോറിറ്റി ഓഫ് സ്മാരകങ്ങളുടെ നിയന്ത്രണത്തിലാണോ അതോ പീപ്പിൾസ് കമ്മീഷണേറ്റ് ഫോർ എഡ്യൂക്കേഷന്റെ നിയന്ത്രണത്തിലാണോ എന്ന കാര്യത്തിൽ തർക്കമുണ്ടായി.
അക്കാദമിക് സർക്കിളുകൾ അക്കാലത്ത് മിക്കവാറും പുരുഷന്മാരായിരുന്നതിനാൽ അവർക്ക് പകരമായി വിദ്യാഭ്യാസമന്ത്രി കാർലിസ് സ്ട്രോബർഗ്സ് ആയി.
അവലംബം Citations ഗ്രന്ഥസൂചിക {{ cite journal }} : Invalid | ref=harv ( help ) {{ cite web }} : Invalid | ref=harv ( help ) CS1 maint: unrecognized language ( link ) {{ cite thesis }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite web }} : Invalid | ref=harv ( help ) {{ cite web }} :  CS1 maint: unrecognized language ( link ) {{ cite news }} :  CS1 maint: unrecognized language ( link )
അന്ന മരിയ മൊസോണി ഇംഗ്ലീഷ് വിലാസം https://ml.wikipedia.org/wiki/Anna_Maria_Mozzoni
അന്ന മരിയ മൊസോണി (5 മെയ് 1837 - 1920 ജൂൺ 14) ഇറ്റലിയിലെ വനിതാ പ്രസ്ഥാനത്തിന്റെ സ്ഥാപകയായി കണക്കാക്കപ്പെടുന്നു.
ഇറ്റലിയിൽ സ്ത്രീകൾക്ക് വോട്ടവകാശം നേടുന്നതിൽ അവരുടെ പ്രധാന പങ്കാളിത്തമാണ് അവർ ഏറ്റവും അറിയപ്പെടുന്നത്.
1837 ൽ മിലാനിലാണ് മൊസോണി ജനിച്ചത്.
ഔദ്യോഗിക ജീവിതത്തിന്റെ തുടക്കത്തിൽ ചാൾസ് ഫൂറിയറുടെ ഉട്ടോപ്യൻ സോഷ്യലിസത്തെ മൊസോണി സ്വീകരിച്ചു.
പിന്നീട് അവർ ദരിദ്രരെ സംരക്ഷിക്കുകയും സ്ത്രീ സമത്വം നേടുകയും ചെയ്തു.
പുരുഷാധിപത്യ കുടുംബത്തിനു പുറത്ത് സ്ത്രീ വ്യക്തിത്വം വളർത്തിയെടുക്കാൻ സ്ത്രീകൾ ജോലിസ്ഥലത്ത് പ്രവേശിക്കേണ്ടതുണ്ടെന്ന് അവർ വാദിച്ചു.
1864 ൽ ഇറ്റാലിയൻ കുടുംബ നിയമത്തെക്കുറിച്ചുള്ള ഫെമിനിസ്റ്റ് വിമർശനമായ വുമൺ ആന്റ് ഹെർ സോഷ്യൽ റിലേഷൻഷിപ് ഓൺ ദി ഒക്കേഷൻ ഓഫ് ദി റിവിഷൻ ഓഫ് ദി ഇറ്റാലിയൻ സിവിൽ കോഡ് (La donna e i suoi rapporti sociali in occasione della revisione del codice italiano) അവർ എഴുതി.
1877 ൽ മൊസോണി സ്ത്രീ വോട്ടവകാശത്തിനായി പാർലമെന്റിൽ ഒരു നിവേദനം നൽകി.
1878-ൽ പാരീസിലെ വനിതാ അവകാശങ്ങൾക്കായുള്ള അന്താരാഷ്ട്ര കോൺഗ്രസിൽ മൊസോണി ഇറ്റലിയെ പ്രതിനിധീകരിച്ചു.
1879-ൽ ജോൺ സ്റ്റുവർട്ട് മിൽ എഴുതിയ ദി സബ്‌ജക്ഷൻ ഓഫ് വിമൻ ഇംഗ്ലീഷിൽ നിന്ന് ഇറ്റാലിയൻ ഭാഷയിലേക്ക് വിവർത്തനം ചെയ്തു.
1881-ൽ മോസോണി മറ്റ് റിപ്പബ്ലിക്കൻമാർ, റാഡിക്കലുകൾ, സോഷ്യലിസ്റ്റുകൾ എന്നിവരോടൊപ്പം സ്ത്രീകളുടെ വോട്ടവകാശം ഉൾപ്പെടെയുള്ള സാർവത്രിക വോട്ടവകാശത്തിനായുള്ള ആഹ്വാനത്തിൽ ചേർന്നു.
1881-ൽ അവർ സ്ത്രീകൾക്ക് താൽപ്പര്യമുണ്ടാക്കുന്ന വിവിധ കാരണങ്ങൾ പ്രോത്സാഹിപ്പിക്കുന്നതിനായി മിലാനിൽ സ്ത്രീകളുടെ താൽപ്പര്യങ്ങൾ പ്രോത്സാഹിപ്പിക്കുന്നതിനായി ലീഗ് സ്ഥാപിച്ചു.
1920 ജൂൺ 14-ന് മോസോണി റോമിൽ വച്ച് മരിച്ചു.
അവലംബം Sunshine for Women.
Anna Maria Mozzoni 1837-1920
അന്ന മാണി ഇംഗ്ലീഷ് വിലാസം https://ml.wikipedia.org/wiki/Anna_Mani
മലയാളിയായ ഇന്ത്യൻ ഭൗതികശാസ്ത്രജ്ഞയും കാലാവസ്ഥാ ശാസ്ത്രജ്ഞയും ആയിരുന്നു അന്ന മാണി .
ഇംഗ്ലീഷ്: Anna Mani.
ഇവർ ഭാരതീയ അന്തരീക്ഷ പഠനകേന്ദ്രത്തിന്റെ ഡെപ്യൂട്ടി ഡയറക്ടർ സ്ഥാനം വഹിച്ചിട്ടുണ്ട്.